**LĒMUMS**

Liepājā

|  |  |
| --- | --- |
| 2022.gada 17.martā |  Nr.118/5(prot. Nr.5, 39.§) |

Par lietošanas tiesību aprobežojumiem

zemesgabaliem Lībiešu ielā 31 un

Lībiešu ielā 37/53, Liepājā

Saskaņā ar SIA "LIEPĀJAS ENERGOMONTĀŽA" izstrādāto projektu "20 kV GVL A228 un A223 pārbūve Lībiešu ielā, Liepājā un Šķēdē, Grobiņas novadā" paredzēts pārbūvēt esošo 20 kV elektropārvades gaisa vadu līniju par 20 kV elektropārvades kabeļu līniju, kā rezultātā tiks apgrūtināta platība pašvaldībai piederošajās zemes vienībās un, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.pantu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2022.gada 10.februāra vēstuli Nr.308000-03/350 "Par aprobežojuma līguma noslēgšanu Lībiešu ielā 31 un Lībiešu ielā 37/53, Liepājā", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 21.februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikti lietošanas tiesību aprobežojumi Liepājas valstspilsētas pašvaldības nekustamajiem īpašumiem:

1.1. zemes vienības Lībiešu ielā 31, Liepājā (kadastra apzīmējums 1700 001 0005), daļai aptuveni 167 kv.m platībā (1.pielikums), zemesgabala platība var tikt precizēta pēc projekta apstiprināšanas, elektroapgādes objekta - 20 kV kabeļa līnijas ierīkošanai un ekspluatācijai;

1.2. zemes vienības Lībiešu ielā 37/53, Liepājā (kadastra apzīmējums 1700 001 0001), daļai aptuveni 4032 kv.m platībā (2.pielikums), zemesgabala platība var tikt precizēta pēc projekta apstiprināšanas, elektroapgādes objekta - 20 kV kabeļa līnijas ierīkošanai un ekspluatācijai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumus ar akciju sabiedrību "Sadales tīkls" par lēmuma 1.punktā minētajiem lietošanas tiesību aprobežojumiem, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |